Camiac
Camiac (Camiac-et-Saint-Denis en francés) es una comuna occitana de Bordalés , lingüisticament gascona, administrada per lo departament de Gironda de la region de Novèra Aquitània, ancianament d'Aquitània.

Geografia

Perimètre dau territòri

Toponimia 
 Camiac. Las fòrmas ancianas son Caminiacum, Camiacum, Camniacum, en latin, aus sègles XI-XII, Camiag, aus sègles XI-XII, parrochia de Caminhaco, en latin, en 1273, Sanctus-Martinus-de-Camiac, en 1339, Camiac, en 1361, Camillac, au sègle XVIII, sus una de las mapas de Cassini . Per Dauzat, Camiac ven d'un nom gallés d'òme Camius, damb lo sufixe -acum  , latinizacion dau sufixe gallés -ācon. Dauzat es sigut per Astor, citat per Bénédicte Boyrie-Fénié, mentre que Negre, tanben citat per B. Boyrie-Fénié, es per Cambius. Las fòrmas ancianas permeten pas de justificar aqueths noms de mèstes. B. Boyrie-Fénié explica lo nom per *Càminiacu(m), accentuat sus la prumèira sillaba, devath l'influéncia dau substrat gallés : *Càminiacu- > *Càm(i)nyaco (sincòpa de la vocala de la segonda sillaba, situada après l'accent tonic, palatalizacion dau segond -i- en iatus) > *Camnhac > Camiac (n palatal [ɲ] passa a iòd darrèr m) . Camiac èra donc probablament una anciana granda propietat antica qu'avé per mèste Càminios (B. Boyrie-Fénié cita pas aqueth nom explicitament). 

 Saint-Denis o Saint Denis de Camiac (nom francés), anciana parròpia avant 1789 e municipi en 1793. Bénédicte Boyrie-Fénié ditz pas ren de Saint-Denis, sonque ven de Dionysius, avesque de París e martir au sègle III , mès la ficha Cassini escriu per 1801 Camiac et Saint-Donis . O pòt representar au- occitan de Daunís, Sent Daunís. Es una ipotèsi.

Istòria 

 Entre 1790 e 1794, las parròquias de Camiac e de Sent Daunís (nom supausat) formèren la comuna de, en francés, Saint Denis et Camiac (1793), Camiac et Saint-Donis (1801), Camiac-et-Saint-Denis (1801) .

Administracion 

 Avant la refòrma cantonala de 2014, aplicada en 2015, la comuna èra dau canton de Brana; es adara dau canton des Coteaux de Dordogne  (en francés), donc daus Tuquets de Dordonha.

Demografia

Lòcs e monuments

Personalitats ligadas damb la comuna

Veire tanben

Ligams extèrnes

Nòtas 

Comuna de Gironda
Comuna de Guiana
Comuna d'Aquitània (Occitània)